9.  การจัดการ

9.1) โครงสร้างองค์กร

แผนผังองค์กรของบริษัทฯ ณ วันที่ 31 ธันวาคม 2548

[]

9.2) โครงสร้างการจัดการ

คณะกรรมการของบริษัทฯ แบ่งเป็น 3 กลุ่มคือ

1.  คณะกรรมการอิสระและกรรมการตรวจสอบ

    1.  นายสมชาย ศิริวิชยกุล – ประธานกรรมการ และ ประธานกรรมการตรวจสอบ

    2.  นายสุวิทย์ จินดาสงวน – กรรมการตรวจสอบ

    3.  ดร. โรจนศักดิ์ โฉมวิไลลักษณ์ - กรรมการตรวจสอบ

2.  คณะกรรมการที่เป็นผู้บริหาร

    1.  นายสมชัย สิทธิชัยศรีชาติ – กรรมการผู้จัดการ

    2.  นายสมบัติ ปังศรีนนท์ – กรรมการบริหาร

3.  คณะกรรมการที่ไม่ได้เป็นผู้บริหาร

    1.  นายลิม ฮวี ไฮ – กรรมการ

    2.  นาย ลิม เคีย ฮอง – กรรมการ

    3.  นายสมชาย ศิริวิชยกุล – กรรมการ

    4.  นายสุวิทย์ จินดาสงวน – กรรมการ

    5.  ดร. โรจนศักดิ์ โฉมวิไลลักษณ์ - กรรมการ

โดยมี นายวรภพ ทักษพันธุ์ เป็นเลขานุการคณะกรรมการตรวจสอบ

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทคือ นายสมชัย สิทธิชัยศรีชาติ หรือ นายสมบัติ ปังศรีนนท์
ลงลายมือชื่อร่วมกับ นายลิม ฮวี ไฮ หรือ นายลิม เคีย ฮอง
รวมเป็นสองคนและประทับตราสำคัญของบริษัท

ขอบเขต หน้าที่ และความรับผิดชอบของคณะกรรมการบริษัท มีดังนี้

1.  คณะกรรมการมีอำนาจหน้าที่จัดการบริษัทฯ ให้เป็นไปตามวัตถุประสงค์ ข้อบังคับ
    และมติของที่ประชุมผู้ถือหุ้น

2.  คณะกรรมการจะมอบอำนาจให้แก่กรรมการคนหนึ่งหรือหลายคนหรือบุคคลอื่นใดปฏิบัติการร่วมกันหรือแยกกันเพื่อกระทำอย่างหนึ่งอย่างใดตามวัตถุประสงค์และข้อบังคับของบริษัทฯ
    โดยให้ค่าตอบแทนตามที่คณะกรรมการกำหนด
    คณะกรรมการมีสิทธิเปลี่ยนแปลงหรือถอนอำนาจที่ได้มอบให้ไว้แก่บุคคลนั้น
    หรือให้บุคคลนั้นพ้นจากหน้าที่และแต่งตั้งบุคคลอื่นขึ้นแทนในเมื่อพิจารณาเห็นเหมาะสม
    บุคคลผู้ได้รับมอบอำนาจหรือแต่งตั้งนั้นจะต้องปฏิบัติงานตามข้อบังคับ
    คำสั่งและนโยบายที่คณะกรรมการได้ให้ไว้

3.  คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาตามที่คณะกรรมการเห็นสมควร
    ซึ่งคณะกรรมการอาจยกเลิก เพิกถอน เปลี่ยนแปลง หรือแก้ไขอำนาจ
    นั้น ๆ ได้ และการมอบอำนาจดังกล่าวนั้น
    ต้องไม่เป็นการให้อำนาจแก่บุคคลดังกล่าวในการที่จะอนุมัติรายการที่บุคคลดังกล่าวหรือบุคคลที่อาจมีความขัดแย้ง
    (“บุคคลที่อาจมีความขัดแย้ง”
    ให้มีความหมายตามที่กำหนดไว้ในประกาศของคณะกรรมการกำกับหลักทรัพย์และตลาดหลักทรัพย์)
    มีส่วนได้เสียหรืออาจมีความขัดแย้งทางผลประโยชน์ในลักษณะอื่นกับบริษัทฯหรือบริษัทย่อย

4.  การมอบอำนาจตามข้อ 2 และ 3 ดังกล่าวนั้น
    ผู้ได้รับมอบอำนาจนั้นต้องไม่มีอำนาจอนุมัติรายการที่บุคคลดังกล่าวหรือบุคคลที่อาจมีความขัดแย้ง
    (“บุคคลที่อาจมีความขัดแย้ง”
    ให้มีความหมายตามที่กำหนดไว้ในประกาศของคณะกรรมการกำกับหลักทรัพย์และตลาดหลักทรัพย์)
    มีส่วนได้เสียหรืออาจมีความขัดแย้งทางผลประโยชน์ในลักษณะอื่นกับบริษัทฯ หรือบริษัทย่อย

5.  คณะกรรมการต้องประชุมอย่างน้อยไตรมาสละครั้ง

6.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัทฯ
    และคณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร
    หรือผู้ถือหุ้นซึ่งมีหุ้นนับรวมกันได้ไม่น้อยกว่าหนึ่งในห้าของจำนวนหุ้นที่จำหน่ายได้ทั้งหมด
    หรือผู้ถือหุ้นไม่น้อยกว่ายี่สิบห้าคน
    ซึ่งมีหุ้นนับรวมกันได้ไม่น้อยกว่าหนึ่งในสิบของจำนวนหุ้นที่จำหน่ายได้ทั้งหมดจะเข้าชื่อกันทำหนังสือขอให้คณะกรรมการเรียกประชุมผู้ถือหุ้นเป็นการประชุมวิสามัญเมื่อใดก็ได้
    โดยต้องระบุเหตุผลในการขอเรียกประชุมให้ชัดเจนในหนังสือดังกล่าวด้วย
    ในกรณีเช่นนี้คณะกรรมการต้องจัดให้มีการประชุมผู้ถือหุ้นภายในหนึ่งเดือนนับแต่วันได้รับหนังสือจากผู้ถือหุ้น

7.  คณะกรรมการต้องจัดทำรายงานประจำปี
    โดยอย่างน้อยต้องปรากฏรายงานตามที่ข้อบังคับของบริษัทฯ ได้กำหนดไว้

8.  คณะกรรมการมีอำนาจเสนอผลกำไรที่ได้ในปีใดหรือที่สะสมไว้ในปีก่อนออกจ่ายเป็นเงินปันผลในปีใดๆ
    ให้แก่ผู้ถือหุ้น หรือเสนอให้จัดผลกำไรเป็นประการอื่นก็ได้

9.  คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราวเมื่อเห็นว่าบริษัทฯ
    มีกำไรสมควรพอที่จะทำเช่นนั้น
    และเมื่อได้จ่ายเงินปันผลแล้วให้รายงานให้ที่ประชุมผู้ถือหุ้นทราบในการประชุมคราวต่อไป

ขอบเขต หน้าที่ และความรับผิดชอบของคณะกรรมการตรวจสอบ มีดังนี้

1.  สอบทานให้บริษัทฯ
    มีการรายงานทางการเงินอย่างถูกต้องและเปิดเผยอย่างเพียงพอโดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ได้

2.  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิภาพ

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะ

กรรมการบริษัท คณะกรรมการบริษัทเป็นผู้รับผิดชอบการดำเนินงานของบริษัทฯ โดยตรงต่อบุคคลภาย

นอก นอกจากนั้น คณะกรรมการบริษัทมีอำนาจแก้ไขเพิ่มเติมขอบเขตอำนาจหน้าที่ของคณะกรรมการ

ตรวจสอบได้เมื่อได้รับความเห็นชอบจากคณะกรรมการตรวจสอบ
แต่ทั้งนี้ต้องไม่ขัดหรือแย้งกับกฎหมาย

ที่เกี่ยวข้อง

ผู้บริหาร

ณ. วันที่ 28 กุมภาพันธ์ 2549 ผู้บริหารของบริษัทฯ ตามเกณฑ์ของ ก.ล.ต. มีจำนวน 12 ท่าน
ดังนี้

1.  นายสมชัย สิทธิชัยศรีชาติ กรรมการผู้จัดการ

2.  นายสมบัติ ปังศรีนนท์ กรรมการบริหาร

3.  นางสาวสุวาทิพย์ พรสุวรรณนภา ผู้จัดการฝ่ายบัญชีและการเงิน

4.  นางวรีพร สิทธิชัยศรีชาติ ผู้จัดการฝ่ายปฏิบัติการ

5.  นายธนวัฒน์ พริ้งวณิชย์ ผู้จัดการทั่วไป ฝ่าย commercial

6.  นายสมชาติ สุกฤตยานันท์ ผู้จัดการทั่วไป ฝ่าย consumer

7.  นายศักดิ์ประเสริฐ อภิวัฒนเดช ผู้จัดการทั่วไป ฝ่าย enterprise

8.  นายราเชนทร์ อ่วมแก้ว ผู้จัดการทั่วไป ฝ่าย consumable

9.  นายพนิต ศรีเกริกกริช ผู้จัดการทั่วไป ฝ่าย movie & music

10. นายตำหนัก มโหฐาน ผู้จัดการทั่วไป ฝ่าย phone

11. นายกิตติพงศ์ กิตติภัสสร ผู้จัดการทั่วไป ฝ่าย channel development

12. นางสาวศุภางค์พักตร์ เยาวจานุวัฒน์ ผู้จัดการทั่วไป ฝ่าย service

ขอบเขต หน้าที่ และความรับผิดชอบของกรรมการผู้จัดการและกรรมการบริหาร มีดังนี้

1.  มีอำนาจดำเนินการตามนโยบายของคณะกรรมการ ซึ่งอยู่ภายใต้กฎหมาย เงื่อนไข กฎระเบียบ
    และข้อบังคับบริษัท

2.  ดูแลการดำเนินกิจการให้เป็นไปตามแนวนโยบายที่ได้รับมอบหมายจากคณะกรรมการบริษัท

3.  พิจารณาเสนอแก้ไข ปรับปรุง ระเบียบปฏิบัติงานต่าง ๆ
    ตามความเหมาะสมต่อคณะกรรมการบริษัท เพื่ออนุมัติ

4.  สำหรับการอนุมัติเกี่ยวกับกิจการอันเป็นพันธะผูกพันบริษัทฯ ในฐานะผู้กู้
    ให้กรรมการผู้จัดการกระทำการได้ในมูลค่าไม่เกิน 50 ล้านบาท ถ้าเกิน 50 ล้านบาท
    ให้ผ่านการอนุมัติโดยคณะกรรมการบริษัท
    ทั้งนี้การอนุมัติเกี่ยวกับกิจการที่เป็นไปตามธุรกิจการค้าปกติ ไม่มีการจำกัดวงเงินไว้

5.  ดำเนินการอื่น ๆ ตามที่คณะกรรมการบริษัทมอบหมาย

ทั้งนี้ การมอบอำนาจให้แก่กรรมการผู้จัดการ
ตลอดจนการมอบอำนาจแก่ผู้อื่นที่กรรมการผู้จัดการเห็นสมควร จะไม่รวมถึงอำนาจ
และ/หรือการมอบอำนาจในการอนุมัติรายการใดที่ตนเองหรือบุคคลที่อาจมีความขัดแย้ง
มีส่วนได้ส่วนเสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
(ถ้ามี) รวมถึงการดำเนินการเกี่ยวกับรายการที่เกี่ยวโยงกัน
(ยกเว้นรายการได้มาหรือจำหน่ายไปซึ่งสินค้าหรือบริการหรือการให้ความช่วยเหลือทางการเงินอันเป็นธุรกิจปกติและตามเงื่อนไขการค้าโดยทั่วไปของบริษัทฯ
ที่กระทำเป็นประจำอย่างต่อเนื่องเพื่อก่อให้เกิดรายได้หลักแก่บริษัทฯภายใต้ขอบเขตที่คณะกรรมการกำหนด)
และรายการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์แห่งประเทศไทย รวมถึงเรื่องอื่น ๆ
ที่กำหนดให้ต้องขออนุมัติจากมติที่ประชุมคณะกรรมการบริษัท และ/หรือที่ประชุมผู้ถือหุ้น
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้นเพื่อพิจารณา

9.3) การสรรหากรรมการ

  บริษัทฯ ไม่มีคณะกรรมการสรรหา ตามข้อบังคับของบริษัทฯ
  คณะกรรมการบริษัทจะต้องมีกรรมการไม่น้อยกว่า 5 คน
  โดยที่ประชุมผู้ถือหุ้นจะเป็นผู้แต่งตั้งกรรมการ
  โดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นมีคะแนนเท่ากับหุ้นที่ถือ

2.  ในการเลือกตั้งกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ
    หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 1 ทั้งหมด
    จะแบ่งคะแนนเสียงแก่คนใดหรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากคะแนนเสียงเท่ากัน
    ให้ประธานในที่ประชุมเป็นผู้ออกเสียงชี้ขาด

  ในส่วนของกรรมการตรวจสอบ ซึ่งประกอบด้วยกรรมการ 3 ท่าน
  ซึ่งจะได้รับการแต่งตั้งจากที่ประชุมผู้ถือหุ้น และ/หรือที่ประชุมคณะกรรมการบริษัท
  ซึ่งที่ประชุมคณะกรรมการบริษัทครั้งที่ 1/2547 เมื่อวันที่ 4 กุมภาพันธ์ 2547 ได้มีมติแต่งตั้งให้
  นายสมชาย ศิริวิชยกุล ดำรงตำแหน่งประธานกรรมการตรวจสอบ
  และให้คณะกรรมการตรวจสอบอยู่ในวาระคราวละ 2 ปี

9.4) ค่าตอบแทนกรรมการและผู้บริหาร

9.4.1) ค่าตอบแทนที่เป็นตัวเงิน

ค่าตอบแทนกรรมการ

บริษัทฯ มีกรรมการทั้งสิ้น 7 ท่าน โดยได้รับค่าตอบแทนรวมในปี 2548 เท่ากับ 1,300,000
บาทแยกแต่ละท่านดังนี้

+------------------+------------------+---------------------+---------+
| ชื่อกรรมการ        | ตำแหน่ง           | ลักษณะค่าตอบแทน       | ค       |
|                  |                  |                     | ่าตอบแทน |
+------------------+------------------+---------------------+---------+
| นายสมชาย ศิริวิชยกุล | ประธานกรรมการ    | เบี้ยประชุม            | 520,000 |
|                  |                  |                     | บาท     |
|                  | ประธ             |                     |         |
|                  | านกรรมการตรวจสอบ |                     |         |
+------------------+------------------+---------------------+---------+
| นายสุวิทย์ จินดาสงวน | กรรมการอิสระ      | เบี้ยประชุม            | 520,000 |
|                  |                  |                     | บาท     |
|                  | กรรมการตรวจสอบ   |                     |         |
+------------------+------------------+---------------------+---------+
| ดร. โรจนศักดิ์      | กรรมการอิสระ      | เบี้ยประชุม            | 260,000 |
| โฉมวิไลลักษณ์       |                  |                     | บาท     |
|                  | กรรมการตรวจสอบ   |                     |         |
+------------------+------------------+---------------------+---------+
| นายสมชัย          | กรรมการผู้จัดการ    | ไม่มีค่า               | -       |
| สิทธิชัยศรีชาติ       |                  | ตอบแทนในฐานะกรรมการ |         |
+------------------+------------------+---------------------+---------+
| นายสมบัติ ปังศรีนนท์  | กรรมการบริหาร     | ไม่มีค่า               | -       |
|                  |                  | ตอบแทนในฐานะกรรมการ |         |
+------------------+------------------+---------------------+---------+
| นายลิม ฮวี ไฮ      | กรรมการ          | ไม่มีค่า               | -       |
|                  |                  | ตอบแทนในฐานะกรรมการ |         |
+------------------+------------------+---------------------+---------+
| นายลิม เคีย ฮอง    | กรรมการ          | ไม่มีค่า               | -       |
|                  |                  | ตอบแทนในฐานะกรรมการ |         |
+------------------+------------------+---------------------+---------+

ค่าตอบแทนผู้บริหาร

ค่าตอบแทนผู้บริหารรวม 10 ราย ในปี 2548 เป็นค่าตอบแทนในรูปเงินเดือน เงินรางวัล
เงินโบนัส เป็นจำนวนเงินรวม 27,853,998 บาท

9.4.2) ค่าตอบแทนอื่น

เงินสมทบเข้ากองทุนสำรองเลี้ยงชีพ

เงินสมทบเข้ากองทุนสำรองเลี้ยงชีพของผู้บริหาร 10 ราย ในปี 2548 เป็นจำนวนเงิน 818,350
บาท โดยจะต้องมีอายุงานมากกว่า 5 ปีขึ้นไป จึงจะได้รับค่าตอบแทนนี้
และจะได้รับเมื่อพ้นสภาพการเป็นพนักงาน ทั้งนี้ อายุงานน้อยกว่า 5 ปี จะได้รับเงินคืน
ตามอัตราส่วนดังนี้

  ------------ ----------------------------------------------------------
  อายุงาน       อัตราส่วนที่ได้รับ

  น้อยกว่า 2 ปี   จ่ายคืนเฉพาะส่วนของพนักงานพร้อมผลประโยชน์จากกองทุน

  2 – 3 ปี      จ่ายคืนส่วนของพนักงานและ 20% ของบริษัทฯ พร้อมผลประโยชน์จากกองทุน

  3 – 4 ปี      จ่ายคืนส่วนของพนักงานและ 40% ของบริษัทฯ พร้อมผลประโยชน์จากกองทุน

  4 – 5 ปี      จ่ายคืนส่วนของพนักงานและ 70% ของบริษัทฯ พร้อมผลประโยชน์จากกองทุน

  5 ปีขึ้นไป      จ่ายคืนส่วนของพนักงานและ 100% ของบริษัทฯ พร้อมผลประโยชน์จากกองทุน
  ------------ ----------------------------------------------------------

ใบสำคัญแสดงสิทธิ

ผู้บริหารทั้ง 10 ราย ได้รับใบสำคัญแสดงสิทธิที่จะซื้อหุ้นสามัญในปี 2547 (ESOP) เป็นจำนวน
1,910,000 หน่วย โดยมีอายุใบสำคัญแสดงสิทธิ 5 ปี และใบสำคัญแสดงสิทธิ 1 หน่วย
มีสิทธิซื้อหุ้นสามัญได้ 1 หุ้น ในราคาการใช้สิทธิเท่ากับมูลค่าทางบัญชีของหุ้นสามัญของบริษัทฯ
ตามงบการเงินฉบับล่าสุด ทั้งนี้ ผู้ที่ได้รับใบสำคัญแสดงสิทธิ จะเริ่มใช้สิทธิครั้งแรกได้ในวันที่ 30
มิถุนายน 2548 โดยสามารถใช้สิทธิได้ร้อยละ 25 ของใบสำคัญแสดงสิทธิทั้งหมดที่ได้รับจัดสรร
และจะใช้สิทธิเพิ่มได้อีกร้อยละ 25
ของใบสำคัญแสดงสิทธิทั้งหมดที่ได้รับในวันกำหนดการใช้สิทธิครั้งถัด ๆ ไป (ทุก ๆ ระยะเวลา 3
เดือน) ทั้งนี้ ผู้ใช้สิทธิจะต้องยังคงดำรงสถานภาพเป็นพนักงานของบริษัทฯ เท่านั้น
จึงจะสามารถใช้สิทธิได้

ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
856,300 หุ้น และบริษัทได้รับชำระเงินค่าหุ้นเป็นจำนวน 1.84 ล้านบาท

9.5) การกำกับดูแลกิจการ

คณะกรรมการบริษัทได้ปฏิบัติตามหลักการและข้อพึงปฏิบัติที่ดีสำหรับกรรมการบริษัท
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company)
ให้เป็นไปตามแนวทางของตลาดหลักทรัพย์แห่งประเทศไทย (“ตลาดหลักทรัพย์ฯ”) ซึ่งบริษัทฯ
ได้เริ่มนำหลักการการกำกับดูแลกิจการที่ดี 15 ข้อของตลาดหลักทรัพย์ฯ
มาใช้เพื่อเป็นแนวทางการดำเนินงาน ดังต่อไปนี้

1.  นโยบายการกำกับดูแลกิจการ
    บริษัทฯ ได้ตระหนักและให้ความสำคัญกับการกำกับดูแลกิจการที่ดี
    โดยคณะกรรมการและผู้บริหารระดับสูงของบริษัทฯ
    ได้ร่วมกันผลักดันให้เกิดวัฒนธรรมในการกำกับดูแลกิจการอย่างต่อเนื่อง เพื่อให้บริษัทฯ
    มีรากฐานที่แข็งแรง สามารถเติบโตได้อย่างต่อเนื่องและมั่นคง
    โดยยึดถือข้อพึงปฏิบัติที่ดีที่ตลาดหลักทรัพย์แห่งประเทศไทยกำหนดไว้ 15 ข้อ
    เพื่อให้การปฏิบัติงานของบริษัทฯ มีความโปร่งใส ตรวจสอบได้
    คำนึงถึงผลประโยชน์ของผู้ถือหุ้นและผู้เกี่ยวข้องทุกฝ่ายอย่างเป็นธรรม
    และสามารถแข่งขันในธุรกิจได้

2.  สิทธิของผู้ถือหุ้น
    บริษัทฯ ตระหนักถึงภาระและหน้าที่ของการเป็นบริษัทมหาชนที่จดทะเบียนในตลาดหลักทรัพย์ ฯ
    ที่จะต้องคำนึงถึงผลประโยชน์ของผู้ถือหุ้นทุกราย มีการปฏิบัติต่อผู้ถือหุ้นอย่างเท่าเทียมกันดังนี้

    1.  มีการดำเนินงานมีประสิทธิภาพ ดำเนินงานอย่างระมัดระวัง เพื่อให้บริษัทฯ
        มีการเจริญเติบโตอย่างมั่นคง มีวัฒนธรรมองค์กรที่ดี มีผลตอบแทนที่เหมาะสม
        ทั้งในระยะสั้นและระยะยาว ซึ่งบริษัทฯ ได้ระบุให้เป็นหนึ่งในเป้าหมายหลักของบริษัทฯ

    2.  มีการปฏิบัติต่อผู้ถือหุ้นอย่างเท่าเทียมกัน มีการเปิดเผยข้อมูลสารสนเทศอย่างครบถ้วน
        เพียงพอ และโปร่งใส
        จัดให้มีการประชุมผู้ถือหุ้นในลักษณะที่สนับสนุนให้มีการปฏิบัติต่อผู้ถือหุ้นอย่างเท่าเทียมกัน
        ส่งเสริมให้ผู้ถือหุ้นมีโอกาสเท่าเทียมกันในการแสดงความคิดเห็นและตั้งคำถาม
        ให้ความสำคัญต่อข้อเสนอแนะของผู้ถือหุ้น
        และกำหนดสิทธิออกเสียงในการเข้าประชุมของผู้ถือหุ้นอย่างชัดเจน

3.  สิทธิของผู้มีส่วนได้เสีย
    บริษัทฯ ตระหนักถึงสิทธิของผู้มีส่วนได้เสียที่เกี่ยวข้อง และได้กำหนดเป็นเป้าหมายของบริษัทฯ
    ใน 4 ด้าน

    1.  เป้าหมายด้านสังคม
        เป็นนิติบุคคลที่มีจรรยาบรรณที่ดีในการดำเนินธุรกิจ ปฏิบัติตามกฏหมาย
        จ่ายภาษีตามข้อกำหนดและช่วยเหลือสังคมตามสถานะภาพ
        ส่งเสริมการใช้เทคโนโลยีที่เหมาะสมเพื่อช่วยเพิ่มประสิทธิภาพให้กับทั้งผู้ใช้และองค์กรในประเทศไทย

    2.  เป้าหมายเกี่ยวกับพนักงาน
        เป็นบริษัทฯ ที่ส่งเสริมการเรียนรู้ ให้โอกาสพนักงานในการทำงาน
        ให้ผลตอบแทนที่สอดคล้องกับความสามารถและผลงาน
        เสริมสร้างบรรยากาศการทำงานที่ดี เป็นบริษัทฯ ที่พนักงานต้องการร่วมงาน

    3.  เป้าหมายต่อผู้ถือหุ้น
        ให้ผลตอบแทนที่ดีต่อการลงทุน โดยเฉพาะเมื่อเทียบกับอุตสาหกรรมเดียวกัน
        เป็นบริษัทฯ ที่มีรากฐานและวัฒนธรรมองค์กรที่ดี เจริญเติบโตอย่างมั่นคง
        มีการดูแลกำกับกิจการที่ดี ปฏิบัติต่อผู้ถือหุ้นอย่างเท่าเทียมกัน

    4.  เป้าหมายต่อลูกค้า
        เป็นคู่ค้าที่ร่วมสร้างประโยชน์ทั้งในระยะสั้นและระยะยาว
        มีความเป็นธรรมในการดำเนินธุรกิจสามารถให้คำแนะนำที่ดีต่อธุรกิจของลูกค้า
        เป็นบริษัทฯ ที่ลูกค้าต้องการทำธุรกิจด้วย

4.  การประชุมผู้ถือหุ้น
    สำหรับผลการดำเนินงานงวด 1 มกราคม 2548 ถึง 31 ธันวาคม 2548 บริษัทฯ
    กำหนดวันประชุมสามัญผู้ถือหุ้นประจำปี ครั้งที่ 1/2549 ในวันที่ 31 มีนาคม 2549
    โดยกรรมการบริษัทฯ กรรมการตรวจสอบ และผู้บริหารบางส่วนของบริษัทฯ
    จะเข้าร่วมประชุมผู้ถือหุ้นดังกล่าว
    และประธานในที่ประชุมจะจัดสรรเวลาอย่างเหมาะสมเพื่อเปิดโอกาสให้ผู้ถือหุ้นได้ซักถามและแสดงความเห็นต่อที่ประชุม
    รวมทั้งสอบถามข้อสงสัยต่าง ๆ ต่อคณะกรรมการบริษัทฯ ในที่ประชุมตามวาระที่กำหนดไว้

5.  ภาวะผู้นำและวิสัยทัศน์ของคณะกรรมการ
    คณะกรรมการประกอบด้วยผู้มีประสบการณ์ในหลาย ๆ สาขา
    ที่สามารถนำมาใช้ประโยชน์ในธุรกิจ มีวิสัยทัศน์
    และมีความเป็นอิสระในการตัดสินใจเพื่อประโยชน์สูงสุดของบริษัทฯ และผู้ถือหุ้นโดยรวม
    คณะกรรมการมีส่วนในการร่วมกำหนดและให้ความเห็นชอบในเรื่องวิสัยทัศน์ ยุทธวิธี เป้าหมาย
    แผนธุรกิจและงบประมาณของบริษัทฯ
    ตลอดจนกำกับดูแลให้ฝ่ายจัดการดำเนินการให้เป็นไปตามแผนงานและงบประมาณที่กำหนดไว้
    รวมทั้งติดตามผลการดำเนินงานในทุก ๆ เดือน
    รายชื่อกรรมการที่ผ่านการอบรม Director Certification Program
    บริษัทฯ มีกรรมการรวม 7 ท่าน โดยแบ่งเป็นกรรมการที่เป็นชาวต่างประเทศ 2 ท่าน
    และกรรมการที่มีสัญชาติไทย 5 ท่าน กรรมการที่มีสัญชาติไทยทั้ง 5 ท่าน ผ่านการอบรม
    Director Certification Program (DCP)
    จากสมาคมส่งเสริมสถาบันกรรมการบริษัทไทย (IOD)
    รายชื่อกรรมการที่มีความรู้ด้านการเงิน
    กรรมการทั้ง 7 ท่าน มีประสบการณ์ด้านการเงินมากกว่า 10 ปี และกรรมการตรวจสอบ
    ซึ่งเป็นกรรมการอิสระทั้ง 3 ท่าน ได้ผ่านการฝึกอบรม Audit Committee Program จาก
    สมาคมส่งเสริมสถาบันกรรมการบริษัทไทย (IOD)

6.  ความขัดแย้งทางผลประโยชน์
    บริษัทฯ มีโครงสร้างกรรมการที่เป็นอิสระต่อการดำเนินงาน โดยมีกรรมการอิสระ 3 ใน 7
    คน (42.9%) มีกรรมการที่เป็นตัวแทนผู้ถือหุ้นรายใหญ่ 2 ใน 7 คน (28.6%)
    และมีกรรมการที่เป็นผู้บริหาร 2 ใน 7 คน (28.6%) จึงมีความเป็นอิสระในการดำเนินงาน
    และได้ดูแลรายการที่อาจเกิดความขัดแย้งทางผลประโยชน์อย่างรอบคอบ
    รวมทั้งมีการกำหนดนโยบายและมีวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทฯ
    ไปใช้เพื่อประโยชน์ส่วนตนดังนี้

    1.  คณะกรรมการได้รับทราบและมีการตรวจสอบรายการที่อาจมีความขัดแย้งทางผลประโยชน์และรายการที่เกี่ยวโยงกัน
        รวมทั้งมีการปฏิบัติตามหลักเกณฑ์ของตลาดหลักทรัพย์ฯ
        โดยราคาและเงื่อนไขเสมือนทำรายการกับบุคคลภายนอก
        และได้เปิดเผยรายละเอียดไว้ในรายงานประจำปี และแบบ 56-1

    2.  ในการประชุมคณะกรรมการในวาระที่กรรมการมีส่วนได้เสีย หรือมีผลประโยชน์เกี่ยวข้อง
        ก่อนการพิจารณา
        กรรมการที่มีส่วนได้เสียจะออกจากที่ประชุมเพื่อให้ที่ประชุมได้อภิปรายกันอย่างอิสระ

    3.  บริษัทฯ มีการกำกับดูแลเรื่องการใช้ข้อมูลภายในองค์กร
        โดยกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการ
        ก.ล.ต. ตามพระราชบัญญัติหลักทรัพย์และตลาดหลักทรัพย์
        และห้ามพนักงานทุกท่านเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
        รวมทั้งเนื่องจากบริษัทฯ
        มีการดำเนินกิจการในรูปแบบที่เปิดเผยข้อมูลให้กับพนักงานทุกท่านมาตลอด
        จึงมีการห้ามพนักงานทุกท่านซื้อ-ขาย หุ้นของบริษัทฯ เมื่อจบไตรมาสจนกว่าบริษัทฯ
        จะส่งผลประกอบการให้ตลาดหลักทรัพย์ฯ

7.  จริยธรรมทางธุรกิจ
    บริษัทฯ ยึดมั่นการดำเนินธุรกิจด้วยความโปร่งใส สุจริต
    และยึดถือความเป็นธรรมในการดำเนินธุรกิจโดยให้ผู้บริหารและหัวหน้างานปฏิบัติเป็นตัวอย่าง
    ซึ่งได้มีการประกาศแนวทางปฏิบัติให้กับพนักงานนำไปปฏิบัติมาโดยตลอด
    และเพื่อให้เป็นรูปธรรมมากขึ้น บริษัทฯ จะรวบรวมแนวทางที่ประกาศไปแล้วทั้งหมด
    เพื่อจัดทำเป็นคู่มือจรรยาบรรณเพื่อแจกให้กับพนักงานทุกคน
    รวมทั้งกำหนดให้อยู่ในรายการปฐมนิเทศน์พนักงานใหม่
    รวมทั้งมีการชี้แจงในที่ประชุมประจำปีทุกปี
    โดยมีการให้หัวหน้างานเป็นผู้ดูแลให้พนักงานมีการปฏิบัติงานอย่างสุจริต
    และปฏิบัติตามแนวจรรยาบรรณของบริษัทฯ และมีการลงโทษพนักงานที่ฝ่าฝืน ไม่ปฏิบัติตาม

8.  การถ่วงดุลของกรรมการที่ไม่เป็นผู้บริหาร
    กรรมการของบริษัทฯ มีทั้งสิ้น 7 ท่าน และกำหนดให้มีกรรมการอิสระมากกว่า 1/3
    ตามแนวทางที่ตลาดหลักทรัพฯ ได้กำหนดไว้ โดยแบ่งกรรมการออกเป็นประเภทดังนี้

  -------------------------------- ------------------ -------------------
  ประเภทกรรมการ                    จำนวน              อัตราส่วน

  กรรมการอิสระ                      3                  42.9%

  กรรมการที่ไม่เป็นผู้บริหาร              2                  28.6%

  กรรมการที่เป็นผู้บริหาร                2                  28.6%
  -------------------------------- ------------------ -------------------

9.  การรวมหรือแยกตำแหน่ง
    บริษัทฯ ได้แยกตำแหน่งประธานกรรมการ และ กรรมการผู้จัดการออกจากกัน
    เพื่อให้มีการคานอำนาจซึ่งกันและกัน โดยประธานกรรมการเป็นผู้นำฝ่ายนโยบาย และ
    กรรมการผู้จัดการเป็นผู้นำฝ่ายบริหาร ทั้งนี้ มีการร่วมกันจัดวางนโยบาย งบประมาณ
    และแผนการดำเนินงานอย่างใกล้ชิด

10. ค่าตอบแทนกรรมการและผู้บริหาร

  บริษัทฯ กำหนดให้มีคณะกรรมการย่อยพิจารณากำหนดค่าตอบแทนขึ้นเป็นการเฉพาะ
  โดยประกอบด้วยกรรมการ 5 ท่านคือ 1) นายสุวิทย์ จินดาสงวน 2) ดร. โรจนศักดิ์
  โฉมวิไลลักษณ์ 3) นายลิม ฮวี ไฮ 4) นายสมชัย สิทธิชัยศรีชาติ 5) นายสมบัติ ปังศรีนนท์
  โดยได้มีการกำหนดค่าตอบแทนของกรรมการอิสระไว้ในปี 2548 ไม่เกิน 2 ล้านบาท และไม่เกิน
  3 ล้านบาทในปี 2549 โดยบริษัทฯ
  ได้เปิดเผยค่าตอบแทนของกรรมการแต่ละท่านและค่าตอบแทนของผู้บริหารโดยรวมไว้ในรายงานประจำปี

11. การประชุมคณะกรรมการ
    บริษัทฯ
    กำหนดให้มีการประชุมคณะกรรมการบริษัทวาระปกติซึ่งประกอบด้วยกรรมการอิสระและกรรมการที่เป็นผู้บริหารเป็นประจำทุกไตรมาส
    หรือปีละ 4 ครั้ง และจัดให้มีการประชุมคณะกรรมการตรวจสอบทุกเดือน ซึ่งในปี 2548
    ที่ผ่านมา มีการประชุมคณะกรรมการตรวจสอบ 12 ครั้ง
    โดยทุกการประชุมมีการกำหนดวาระการประชุมเพื่อทราบและเพื่อพิจารณาอย่างชัดเจน
    มีการติดตามผลการดำเนินงานเป็นประจำ
    มีเอกสารประกอบการประชุมครบถ้วนและมีการส่งให้คณะกรรมการล่วงหน้าก่อนการประชุม
    ในวาระการประชุมที่กรรมการใดมีส่วนได้เสีย หรือมีผลประโยชน์เกี่ยวข้อง ก่อนการพิจารณา
    กรรมการที่มีส่วนได้เสีย จะออกจากที่ประชุมเพื่อให้สามารถอภิปรายได้อย่างอิสระ
    โดยได้เชิญกรรมการบริหารเข้าร่วมประชุมเป็นบางครั้งเพื่อชี้แจงข้อมูลเพิ่มเติม,
    ร่วมหารือเพื่อหาแนวทางแก้ไขรวมถึงตอบข้อซักถามในกรณีต่าง ๆ ซึ่งในปี 2548
    คณะกรรมการตรวจสอบได้เชิญนายสมชัย สิทธิชัยศรีชาติ (กรรมการผู้จัดการ) เข้าร่วมประชุม
    8 ครั้ง และเชิญนายสมบัติ ปังศรีนนท์ (กรรมการบริหาร) เข้าร่วมประชุม 9
    ครั้งโดยมีรายละเอียดการประชุมดังนี้

  -------------------------- ----------------- --------------------- -------
  รายชื่อ                      ประชุมกรรมการ      ประชุมกรรมการตรวจสอบ   รวม

  1. นายสมชาย ศิริวิชยกุล        4/4               12/12                 16/16

  2. นายสุวิทย์ จินดาสงวน        4/4               12/12                 16/16

  3. ดร. โรจนศักดิ์ โฉมวิไลลักษณ์  4/4               12/12                 16/16

  4. นายสมชัย สิทธิชัยศรีชาติ      4/4               8/8                   12/12

  5. นายสมบัติ ปังศรีนนท์         4/4               9/9                   13/13

  6. นายลิม ฮวี ไฮ             4/4               -                     4/4

  7. นายลิม เคีย ฮอง           3/4               -                     3/4
  -------------------------- ----------------- --------------------- -------

หมายเหตุ : นายลิม ฮวีไฮ และ นายลิม เคีย ฮอง มีภูมิลำเนาอยู่ต่างประเทศ

12. คณะอนุกรรมการ
    ในปี 2548 บริษัทฯ
    ได้แต่งตั้งคณะกรรมการตรวจสอบและให้ฝ่ายกำกับและตรวจสอบรายงานตรงต่อคณะกรรมการตรวจสอบ
    โดยคณะกรรมการตรวจสอบจะมีการประชุมทุกเดือน และรายงานผลต่อคณะกรรมการบริษัท

13. ระบบการควบคุมและการตรวจสอบภายใน
    บริษัทฯ
    ได้จัดให้มีฝ่ายกำกับและตรวจสอบเพื่อตรวจสอบการปฏิบัติงานของแต่ละสายงานเพื่อให้เป็นไปตามระเบียบของทางบริษัทฯ
    โดยทางฝ่ายกำกับและตรวจสอบจะจัดทำรายงานการตรวจสอบเป็นระยะ
    เพื่อจัดส่งให้คณะกรรมการตรวจสอบทำการพิจารณาต่อไป

14. รายงานของคณะกรรมการ
    คณะกรรมการบริษัทฯ ได้แต่ตั้งคณะกรรมการตรวจสอบ
    ซึ่งประกอบด้วยกรรมการอิสระที่ไม่ได้เป็นผู้บริหาร
    เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
    และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบอันแสดงไว้ในรายงานประจำปีฉบับนี้แล้ว

15. ความสัมพันธ์กับผู้ลงทุน
    คณะกรรมการบริษัทให้ความสำคัญต่อการเปิดเผยข้อมูลทั้งรายงานทางการเงินและข้อมูลทั่วไปให้มีความถูกต้อง
    ทันเวลาและโปร่งใส โดยมีกรรมการผู้จัดการ นายสมชัย สิทธิชัยศรีชาติ และ
    ผู้จัดการฝ่ายบัญชีและการเงิน นางสาวสุวาทิพย์ พรสุวรรณนภา ทำหน้าที่ติดต่อสื่อสารกับผู้ลงทุน
    ซึ่งผู้ลงทุนสามารถติดต่อขอทราบข้อมูลบริษัทฯ ได้ที่โทร 0-2640-3040 หรือติดต่อทาง email
    ที่ somchai@sisthai.com และ suwathip@sisthai.com

9.6) การกำกับดูแลการใช้ข้อมูลภายใน

บริษัทฯ
มีนโยบายห้ามผู้บริหารและพนักงานทุกคนในการนำข้อมูลภายในเกี่ยวกับฐานะและผลการดำเนินงานของบริษัทซึ่งยังไม่เปิดเผยต่อสาธารณชนไปใช้ในการซื้อขายหลักทรัพย์
รวมทั้งเพื่อแสวงหาประโยชน์ส่วนตัวอื่น ๆ ทั้งนี้บริษัทฯ
ได้แจ้งให้ผู้บริหารได้เข้าใจถึงภาระหน้าที่ในการรายงานการถือครองหลักทรัพย์ในบริษัทฯ
ตลอดจนการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535 นอกเหนือจากนี้ บริษัทฯ ได้มีข้อห้าม ไม่ให้พนักงานอื่น ๆ
ที่ไม่ใช่ผู้บริหารปฏิบัติตามแนวทางเดียวกันกับผู้บริหารในการงดซื้อขายหลักทรัพย์ก่อนที่งบการเงินจะเผยแพร่ต่อสาธารณะชน
โดยในช่วงเวลาดังกล่าว หากพนักงานมีความจำเป็นจะต้องซื้อขายหลักทรัพย์ของบริษัทฯ
จะต้องแจ้งให้ฝ่ายกำกับและตรวจสอบทราบถึงเหตุผลก่อนซื้อขาย
และจะต้องให้มีการอนุมัติจากฝ่ายจัดการก่อน จึงจะสามารถซื้อขายได้
และในกรณีที่ผู้บริหารหรือพนักงานนำข้อมูลบริษัทฯ
ไปเปิดเผยหรือนำไปใช้แสวงหาประโยชน์ส่วนตัวหรือกระทำรายการที่อาจขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย

9.7) บุคคลกร

ณ 31 ธันวาคม 2548 บริษัทฯ มีพนักงานทั้งสิ้น⁽¹⁾ 302 คน แบ่งตามสายงานหลัก ๆ ได้ดังนี้

+-------------------------------------------------+--------------------+
| ฝ่ายงาน                                          | จำนวนพนักงาน (คน)   |
+-------------------------------------------------+--------------------+
| 1.  ฝ่ายขาย                                      | 103                |
+-------------------------------------------------+--------------------+
| 2.  ฝ่ายบริการและสนับสนุนทางเทคนิค                   | 22                 |
+-------------------------------------------------+--------------------+
| 3.  ฝ่ายบัญชี การเงิน                               | 22                 |
+-------------------------------------------------+--------------------+
| 4.  ฝ่ายการตลาด                                  | 71                 |
+-------------------------------------------------+--------------------+
| 5.  ฝ่ายคลังสินค้าและขนส่ง                           | 28                 |
+-------------------------------------------------+--------------------+
| 6.  อื่นๆ                                         | 56                 |
+-------------------------------------------------+--------------------+
| รวม                                             | 302                |
+-------------------------------------------------+--------------------+

หน่วย: ล้านบาท

  ----------------------------- ---------------- -------------- -------------
  ค่าตอบแทนพนักงาน⁽¹⁾             2548             2547           2546

  เงินเดือนรวม                    72.3             60.2           48.0

  โบนัส                          18.3             16.4           14.4

  เงินสมทบกองทุนสำรองเลี้ยงชีพ (ถ้ามี) 3.1              2.3            1.9

  รางวัลประจำไตรมาส              14.3             11.2           11.0

  ค่านายหน้าพนักงานขายและการตลาด   12.4             11.2           9.2

  รวม                           120.4            101.3          84.4
  ----------------------------- ---------------- -------------- -------------

หมายเหตุ: (1) นับรวมพนักงานที่บริษัทฯ ทำการจ้างผ่านบริษัทอื่น
โดยกำหนดสวัสดิการเทียบเท่าพนักงานบริษัทฯ โดยบริษัทฯ
มีการรวมพนักงานที่ได้รับสวัสดิการเทียบเท่าพนักงานของบริษัทฯ
ที่ว่าจ้างผ่านบริษัทอื่นเข้ามาเป็นพนักงานของบริษัทฯ เรียบร้อยแล้ว ณ วันที่ 1 เมษายน 2547

  รายละเอียดเกี่ยวกับกองทุนสำรองเลี้ยงชีพของบริษัทฯ

  บริษัทฯ ก่อตั้งกองทุนสำรองเลี้ยงชีพในเดือนกุมภาพันธ์ 2546 ซึ่งบริหารโดย
  บริษัทหลักทรัพย์จัดการกองทุน ทิสโก้ จำกัด โดยบริษัทฯ มีวัตถุประสงค์หลัก 2 ด้านคือ :

  1) เพื่อสร้างขวั00ญและกำลังใจให้พนักงานบริษัทฯ

  2) เพื่อจูงใจให้พนักงานทำงานนานขึ้น

  บริษัทฯ มีนโยบายเกี่ยวกับกองทุนสำรองเลี้ยงชีพดังนี้ :

-   พนักงานจ่ายเงินสะสมเข้ากองทุนในอัตรา 5%
    ของเงินเดือนเมื่อได้รับการบรรจุเข้าทำงานแล้ว (บริษัทฯ กำหนดระยะเวลาทดลองงาน 4
    เดือน)

-   บริษัทฯ จ่ายเงินสมทบเข้ากองทุนในอัตรา 5% ของเงินเดือนเท่ากับที่พนักงานจ่าย

-   เมื่อพ้นสภาพการเป็นพนักงาน พนักงานจะได้รับเงินคืนตามอายุงานดังนี้ :

  อายุงาน ส่วนที่จ่ายคืน

  น้อยกว่า 2 ปี จ่ายคืนเฉพาะส่วนของพนักงานพร้อมผลประโยชน์จากกองทุน

  2-3 ปี จ่ายคืนส่วนของพนักงานและ 20% ของบริษัทฯ พร้อมผลประโยชน์จากกองทุน

  3-4 ปี จ่ายคืนส่วนของพนักงานและ 40% ของบริษัทฯ พร้อมผลประโยชน์จากกองทุน

  4-5 ปี จ่ายคืนส่วนของพนักงานและ 70% ของบริษัทฯ พร้อมผลประโยชน์จากกองทุน

  มากกว่า 5 ปี จ่ายคืนส่วนของพนักงานและ 100% ของบริษัทฯ พร้อมผลประโยชน์จากกองทุน

  นโยบายการพัฒนาบุคลากร

  บริษัทฯ ได้เล็งเห็นถึงความสำคัญของการพัฒนาพนักงาน
  โดยได้มีการจัดอบรมให้ความรู้เกี่ยวกับระบบการจัดการที่ได้มีการพัฒนาอยู่ตลอดเวลา เช่น
  ระบบการจัดเก็บข้อมูล ระบบบัญชี เป็นต้น
  เพื่อให้มีความเข้าใจและสามารถใช้ข้อมูลได้อย่างมีประสิทธิภาพ ในส่วนของผลิตภัณฑ์ของบริษัทฯ
  ได้มีการจัดอบรมให้แก่พนักงานขายเพื่อให้เข้าใจถึงคุณสมบัติของผลิตภัณฑ์และสามารถนำเสนอข้อมูลให้แก่ลูกค้าได้ถูกต้องและครบถ้วนในเวลา
  18:00 – 19:00 ทุกวัน
  และยังคงให้ความสำคัญในการให้ความรู้กับพนักงานขายอย่างต่อเนื่องนอกจากนั้นบริษัทฯ
  ยังได้มีการจัดกิจกรรมร่วมกันระหว่างพนักงาน เพื่อให้เกิดความรัก ความสามัคคี
  และนำความสำเร็จมาสู่องค์กร

  บริษัทฯ เน้นการมีวัฒนธรรมองค์กรที่แข็งแรง และเป็นวัฒนธรรมที่เน้นผลสำเร็จของงาน,
  เน้นการทำงานเป็นทีม ด้วยการกำหนดเป้าหมายของพนักงานให้ตรงกับเป้าหมายของบริษัทฯ
  กำหนดผลตอบแทนของพนักงานให้ปรับเปลี่ยนไปตามความสามารถในการทำงานให้เป็นไปตามเป้าหมาย

  ข้อพิพาททางด้านแรงงานในช่วง 3 ปีที่ผ่านมา

บริษัทฯ ไม่มีข้อพิพาททางด้านแรงงานที่สำคัญในช่วง 3 ปีที่ผ่านมา